EkBass/fiwiki-20250220-pages-articles huggingface dataset:
Miles Wood

Miles William Wood (s. 13. syyskuuta 1995 Buffalo, New York, Yhdysvallat) on yhdysvaltalainen jääkiekkoilija, joka pelaa NHL-joukkue Colorado Avalanchen organisaatiossa. Hän on pelipaikaltaan vasen laitahyökkääjä. Woodia on luonnehdittu pelityyliltään vahvaksi kahden suunnan hyökkääjäksi.Miles Wood – The Hockey News ==Ura== ===Seuraura=== Wood pelasi kaksi kautta EmJHL- junioriliigaa Salem Ice Dogsissa, jonka jälkeen hän kävi vuodet high schoolia Noble & Greenough Schoolissa. New Jersey Devils varasi Woodin neljännellä kierroksella 100. pelaajana NHL:n varaustilaisuudessa 2013. Kaudella 2013–2014 hän oli Nobe & Greenough'n paras pistemies ja maalintekijä tehoilla 29+25=54. Kaudella 2014–2015 Wood toimi joukkueen kapteenina. Kauden 2015–2016 Wood pelasi Boston Collegen yliopistojoukkueessa. Kauden jälkeen, huhtikuussa 2016 hän teki kolmivuotisen tulokassopimuksen New Jersey Devilsin kanssa. Wood teki NHL-debyyttinsä heti runkosarjan päätöskierroksella 9. huhtikuuta 2016 Toronto Maple Leafsia vastaan. Hän sai ottelussa jääaikaa 13.06 minuuttia. Heinäkuussa 2023 Wood teki vapaana agenttina Colorado Avalanchen kanssa kuuden vuoden ja yhteensä 15 miljoonan dollarin arvoisen sopimuksen. https://www.nhl.com/avalanche/news/avalanche-signs-miles-wood/c-345170702 ===Maajoukkueura=== Wood edusti Yhdysvaltoja MM-kilpailuissa vuonna 2016. Hän pelasi myös alle 20-vuotiaiden MM-kilpailuissa vuonna 2015. ==Muuta== Woodin isoveli Tyler pelaa Brownin yliopistojoukkueessa. Veljesten isä Randy Wood pelasi omalla urallaan yli 700 NHL-ottelua. Heidän isoisänsä R. Norman Wood oli puolestaan yliopistokiekkoilija ja -valmentaja. ==Tilastot== 2010–2011 Salem Ice Dogs EmJHL 13 4 5 9 8 2 0 0 0 0 2011–2012 Salem Ice Dogs EmJHL 14 8 1 9 28 – – – – – 2012–2013 Noble & Greenough School USHS 15 8 10 18 18 – – – – – 2013–2014 Noble & Greenough School USHS 28 29 25 54 – – – – – – 2014–2015 Noble & Greenough School USHS 17 17 18 35 – – – – – – JMM 5 0 0 0 6 2015–2016 Boston College NCAA 37 10 25 35 76 – – – – – MM 10 1 0 1 8 New Jersey Devils NHL 1 0 0 0 0 – – – – – 2016–2017 New Jersey Devils NHL 60 8 9 17 86 – – – – – Albany Devils AHL 15 4 4 8 34 – – – – – 2017–2018 New Jersey Devils NHL 76 19 13 32 48 5 0 0 0 14 2018–2019 New Jersey Devils NHL 63 10 14 24 91 – – – – – 2019–2020 New Jersey Devils NHL 68 11 12 23 57 – – – – – 2020–2021 New Jersey Devils NHL 55 17 8 25 29 – – – – – 2021–2022 New Jersey Devils NHL 3 0 0 0 4 – – – – – 2022–2023 New Jersey Devils NHL 76 13 14 27 76 8 2 0 2 14 2023–2024 Colorado Avalanche NHL 74 9 17 26 75 11 3 0 3 13 9 kautta yhteensä NHL 476 87 87 174 502 24 5 0 5 41 ==Lähteet== * * ===Viitteet=== Luokka:Yhdysvaltalaiset jääkiekkoilijat Luokka:Colorado Avalanchen pelaajat Luokka:New Jersey Devilsin varaamat pelaajat Luokka:Vuonna 1995 syntyneet Luokka:Elävät henkilöt
Kestävyys (kirja)

Kestävyys – Shackletonin uskomaton matka Etelämantereelle (Endurance: Shackleton's Incredible Voyage) on yhdysvaltalaisen toimittajan Alfred Lansingin kirjoittama merihistoriallinen kirja vuodelta 1959. Tammi julkaisi Panu Pekkasen suomennoksen samana vuonna. Teos kertoo Ernest Shackletonin johtamasta tehtävässään epäonnistuneesta retkikunnasta, jonka tarkoitus oli vuonna ylittää Antarktiksen manner sekä retkikunnan 28 jäsenen lähes kaksi vuotta kestäneestä henkiinjäämistaistelusta. Kirja on saanut nimensä Shackletonin retkellä käytössä olleesta aluksesta Endurance. Alus murskaantui jäälauttojen keskellä Weddellinmerellä, ja miehistö jäi ahtojäille kaikkiaan runsaaksi vuodeksi. Heidän onnistui saada vesille veneitä ja päästä turvallisesti Elefanttisaarelle. Shackletonin kanssa viisi miestä lähti James Caird -nimisellä pelastusveneellä Drakensalmen kautta Etelä-Georgian saarelle 650 merimailin päähän. Hän lähti kahden miehen kanssa ylittämään saarta. Kolmen kuukauden kuluttua hän sai vihdoin pelastetuksi Elefanttisaarelle jääneen muun miehistön. Kirjan kirjoittaja sai käsiinsä lähes kaikki matkalla pidetyt päiväkirjat ja haastatteli perusteellisesti melkein kaikkia kirjoittamisaikaan vielä elossa olleita retkikunnan jäseniä. Merkittävin haastateltava oli tohtori Alexander Macklin, joka oli laivan lääkäreitä. Häneltä Lansing sai useita päiväkirjoja, tarkan kuvauksen vaarallisesta matkasta Elefanttisaarelle ja runsaasti neuvoja kirjoittamiskuukausina. ==Katso myös== * Shackletonin Etelämantereen ylitysretki ==Aiheesta muualla == * Powells.com Luokka:Brittiläiset tietokirjat Luokka:Vuoden 1953 kirjat Luokka:Shackletonin Etelämantereen ylitysretki
Matmut Atlantique

Matmut Atlantique, tunnettu myös nimellä Nouveau Stade de Bordeaux, on ranskalainen jalkapallostadion, joka sijaitsee Bordeaux'ssa. Stadion toimii jalkapalloseura Girondins de Bordeaux'n kotikenttänä ja sen yleisökapasiteetti on 42 115. Stadionin on suunnitellut arkkitehtitoimisto Herzog & de Meuron. Stadion toimii yhtenä jalkapallon Euroopan-mestaruuskilpailujen 2016 ottelupaikoista. == Lähteet == == Aiheesta muualla == * Stadionin virallinen kotisivu Luokka:Ranskan jalkapallostadionit Luokka:Kesäolympialaiset 2024 Luokka:Bordeaux’n urheilu
Seppo Aalto

Seppo Kalevi Aalto (s. 23. helmikuuta 1951 Kuusankoski) on suomalainen historiantutkija. Aalto kirjoitti ylioppilaaksi Mäkelänrinteen iltalukiosta 1979 ja tehtyään sähköasentajan töitä hän palasi opintojen pariin ja valmistui filosofian kandidaatiksi 1988, filosofian lisensiaatiksi 1991 sekä väitteli filosofian tohtoriksi 1996 Helsingin yliopistossa. Työuransa hän aloitti Helsingin yliopiston historian laitoksen assistenttina ja tutkijana 1988–1996. Helsingin yliopiston Suomen ja Skandinavian historian dosenttina hän on toiminut vuodesta 1997. Aalto toimi määräaikaisessa virkasuhteessa olevana professorina 1998–2001 ja akatemiatutkijana 2001–2004, Helsingin historian tutkijana 2004– ja määräaikaisessa virkasuhteessa olevana yliopistonlehtorina 2006–2007. Päätyönsä ohessa Aalto on toiminut Tilaushistoriakeskuksen johtokunnan jäsenenä vuodesta 2001 ja Suomen historiallisen seuran tutkijajäsenenä vuodesta 1996. Aalto on kirjoittanut lukuisia Suomen historiaa käsitteleviä teoksia sekä artikkeleita useisiin teoksiin. Lisäksi hän on kirjoittanut tieteellisiä artikkeleita agraariajan rikollisuudesta, paikallisyhteisöistä ja urheilun historiasta. Hänelle myönnettiin Tieto- Finlandia vuonna 2018 teoksesta Kapina tehtailla. ==Julkaisuja== * Jokerit liukkailla jäillä: 25 vuotta Jokeri-kiekkoa, Team-Erica, 1992 * Karkkilan eli Högforsin ja Pyhäjärven, entisen Pahajärven ihmisten historia, Karkkilan kaupunki, 1992 (yhdessä Kimmo Rentolan kanssa) * Suomi kautta aikojen (vuodet 1521–1721), Otava, 1992 * Kirkko ja kruunu siveellisyyden vartijoina: seksuaalirikollisuus, esivalta ja yhteisö Porvoon kihlakunnassa 1621–1700, Suomen historiallinen seura, 1996 (väitöskirja) * Suomen kulttuurihistoria 1, Tammi, 2002 (yhdessä muiden kanssa) * Ruotsin keskiajan kuninkaiden elämäkerrat (teoksessa Suomen hallitsijat: kuninkaat, keisarit ja presidentit), Weilin+Göös, 2000 * Urheilu – viihteestä viihdeteollisuudeksi (teoksessa Helsingin historia vuodesta 1945), Helsingin kaupunki, 2000 * Talonpojan elämä: Pornaisten historia I vuoteen 1869, Pornaisten kunta, 2003 * Suomalaisen arjen historia 1: Savupirttien Suomi, Weilin+Göös, 2006 (yhdessä muiden kanssa) * Tähtien tarina: Helsingin jalkapalloklubi 100 vuotta, Helsingin jalkapalloklubi, 2007 (yhdessä muiden kanssa) * Suomalaisen arjen historia 4: Hyvinvoinnin Suomi, Weilin+Göös, 2008 (yhdessä muiden kanssa) * Sotakaupunki: Helsingin Vanhankaupungin historia 1550–1639, Otava, 2012 * Kauppiaita ja laivanvarustajia. Helsinkiläisten elämä Ruotsin aikana 1550–1809, Siltala, 2016 * Kapina Tehtailla: Kuusankoski 1918, Siltala, 2018 ==Lähteet== Luokka:Suomalaiset historioitsijat Luokka:Suomalaiset tietokirjailijat Luokka:Vuonna 1951 syntyneet Luokka:Elävät henkilöt
Iso Kivijärvi (Ylöjärvi, Lassila)

Iso Kivijärvi on Pirkanmaalla Ylöjärven Kiviperällä ja Kihniössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Iso Kivijärvi on osa Iso-Tervajärven valuma- aluetta. == Maantietoa == Järven pituus on 450 metriä, leveys 250 metriä ja sen pinta-ala on 5,9 hehtaaria. Se sijaitsee erämaassa polvelevassa suomaastossa. Se jää järven luoteispuolella Kihniössä olevan Marja-ahonkankaan ja eteläpuolella Ylöjärven Kulonmaan väliin. Kangasmetsässä olevien suoalueiden ojituksista yksitoista on kaivettu järveen saakka. Yksi ojista seuraa kuntarajaa ja on samalla järven laskuoja. Se laskee Vehkaluoman nimisenä 1,3 kilometriä ja yhtyy Vähä Tervajärveen laskevaan Tervajärvenluomaan. Rantaviivan pituus on 1,2 kilometriä. Muutamaa lyhyttä osuutta lukuun ottamatta järven rannat ovat soistuneet. Järven länsirantaan on rakennettu vapaa-ajan asunto, jolle johtaa tie yhdystieltä 3350. Kuntaraja, joka ylittää järven, tekee järven pohjoisrannalla olevassa kallioisessa niemessä mutkan. == Lähteet == Luokka:Iso-Tervajärven valuma-alue Luokka:Kurun järvet Luokka:Kihniön järvet
V. J. Myyrinmaa

Viljo Johannes Myyrinmaa (vuoteen 1932 Myhrberg; 14. huhtikuuta 1910 Nurmijärvi – 11. toukokuuta 2007) oli suomalainen diplomiarkkitehti, joka suunnitteli muun muassa huviloita, maatalousrakennuksia ja puusepäntehtaita. Myyrinmaa kirjoitti ylioppilaaksi Helsingin maanviljelyslyseosta 1932 ja valmistui diplomiarkkitehdiksi Suomen teknillisestä korkeakoulusta 1939. Lisäoppia hän hankki tekemällä opintomatkan Saksaan ja Ranskaan 1937 sekä Italiaan ja Tanskaan 1953. Työuransa hän aloitti jo opiskeluaikanaan toimimalla toimistoarkkitehtina Arkkitehtitoimisto Aalto & Kokko palveluksessa 1938–1939. Vuosina 1940–1941 hän työskenteli toimistoarkkitehtina Arkkitehtitoimisto Suhosella ja Suomen Osuuskauppojen Keskuskunnan (SOK) arkkitehtina 1941–1945. Sen jälkeen hän toimi maatalousministeriön asutusasiainosaston jaostopäällikkönä 1945–1953 ja perusti oman arkkitehtitoimiston 1953. Omassa toimistossaan Myyrinmaa työskenteli vuoteen 1969. Rakennushallituksen toimistoarkkitehtina hän toimi 1964–1965 ja Kouluhallituksen yliarkkitehtina Myyrinmaa toimi 1966–1977. Eläkkeelle hän jäi 1977. Reservin vänrikiksi Myyrinmaa ylennettiin 1933, luutnantiksi 1941 ja yliluutnantiksi toisen maailmansodan jälkeen. Hän harrasti suojeluskuntatoimintaa ja osallistui sekä talvi- että jatkosotaan. Myyrinmaan erikoisharrastus oli kuorolaulu ja purjehdus. V. J. Myyrinmaan tytär oli arkkitehti Tuija Pösö (1941–2016). ==Suunnittelutöitä== * Saimaan yhteislyseo (nykyisin Kesämäenrinteen koulu), Lappeenranta, 1958 * Rekolan koulu, Vantaa, 1951 * Itä-Hakkilan koulu, Vantaa, 1955 * Vantaankosken koulu, Vantaa, 1955 * Veromäen koulu, Vantaa, 1955 ==Lähteet== Luokka:Suomalaiset arkkitehdit Luokka:Vuonna 1910 syntyneet Luokka:Vuonna 2007 kuolleet
Terijoki (kaupunki)

Terijoki () on Pietarin Kurortin piiriin kuuluva kaupunki Venäjällä. Kaupunki käsittää vain Suomeen kuuluneen Terijoen kunnan keskustaajaman. Terijoki sijaitsee Suomenlahden rannalla noin 50 kilometriä Pietarin keskustasta luoteeseen. == Nähtävyyksiä == * Terijoen kirkko * Terijoen ortodoksinen kirkko * Novikovin huvila * Kultainen ranta == Kuvagalleria == Terijoki - Зеленогорск 2016 (2).jpg|Terijoen rantaa 2016 Terijoki - Зеленогорск 2016 (1).jpg|Terijoen rantaa 2016 Terijoki - Зеленогорск 2016 (3).jpg|Terijoen puiston patsaita 2016 Terijoen satama.jpg|Satama Terijoella == Aiheesta muualla == *Terijoki.spb.ru Зеленогорск Laaja venäläinen Terijoki-sivusto. *Зеленогорск Suuri neuvostotietosanakirja. Luokka:Kurortin piiri Luokka:Pietarin kaupungit
Vähä Tervajärvi (Ylöjärvi)

Vähä Tervajärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma- alueeseen. Vähä Tervajärvi on osa Iso-Tervajärven valuma-aluetta. == Maantietoa == Järven pituus on 300 metriä, leveys 250 metriä ja sen pinta-ala on 4,7 hehtaaria. Se sijaitsee erämaassa Kiviperän ja Lassilan välissä Kulonmaan eteläpuolella ja Sirkkamatinkankaan itäpuolella suon reunassa. Suo on tiheästi ojitettu ja järveen laskeekin yhdeksän ojaa. Suurin tulo-oja on Tervajärvenluoma, joka tuo muun muassa Iso Kivijärven ja Pikku Kivijärven vedet. Järven laskuoja on Tervajoki, johon yhtyy pohjoisesta Myllyluoma ennen sen laskemista Ruuppalampeen. Rantaviivan pituus on 950 metriä. Rannat ovat soistuneita, mutta itäranta on reunastaan avosuota. Rannat ovat autiot, mutta länsipuolella on joskus sijainnut kaksi maatilaa. Niille johtaa tiet yhdystieltä 3350. == Lähteet == Luokka:Iso-Tervajärven valuma-alue Luokka:Kurun järvet
Jelena Prohorova

Jelena Vladimirovna Prohorova (Елена Владимировна Прохорова; s. 16. huhtikuuta 1978 Kemerovo, Venäjän SFNT) on venäläinen seitsenottelija. Viitattu 26.4.2016. Prohorova voitti seitsenottelun maailmanmestaruuden Edmontonissa vuonna 2001, ja olympiahopeaa Sydneyssä vuotta aiemmin. Prohorova jäi kiinni dopingista vuonna 2005, ja sai vuoden kilpailukiellon.IAAF Newsletter 81 25.7.2006. == Lähteet == Luokka:Venäläiset yleisurheilun moniottelijat Luokka:Venäläiset olympiamitalistit Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1978 syntyneet Luokka:Elävät henkilöt
Marian Petrescu

Marian Petrescu (s. 1970 Bukarest) on romanialainen jazzpianisti. Petrescu aloitti pianonsoiton nelivuotiaana. Vuonna 1985 hän konsertoi Pori Jazzissa ja julkaisi vuonna 1986 ensimmäisen levynsä Suomessa. Petrescu tunnetaan muun muassa työstään jazzkitaristi Andreas Öbergin kanssa. Hän on kiertänyt soittamassa ympäri maailmaa kuten Australiassa ja Etelä-Amerikassa. Petrescu on opiskellut pianonsoittoa Romaniassa, Ruotsissa ja Sibelius-Akatemiassa. Hän muutti Ruotsiin vuonna 1983, jolloin hänen isänsä toimi Göteborgin sinfoniaorkesterin konserttimestarina. Vuodesta 1988 Petrescu on asunut Jyväskylässä. Marian Petrescu soittaa levyllä Resonance Big Band Plays Tribute to Oscar Peterson, jolla oleva kappale West Side Story Medley palkittiin parhaan instrumentaalisovituksen Grammy-palkinnolla 2009. ==Lähteet== Luokka:Suomalaiset jazzpianistit Luokka:Vuonna 1970 syntyneet Luokka:Elävät henkilöt
Anke Behmer

Anke Behmer (o.s. Vater; s. 5. kesäkuuta 1961 Stavenhagen, DDR) on saksalainen entinen seitsenottelija. Hän edusti urallaan Itä-Saksaa. Viitattu 26.4.2016. Behmer voitti seitsenottelussa olympiapronssia Soulissa vuonna 1988, MM- pronssia Helsingissä 1983 ja Euroopan-mestaruuden Stuttgartissa vuonna 1986. Hänen henkilökohtainen ennätyksensä on olympiapronssin tuonut 6858 pistettä. ==Lähteet== Luokka:Itäsaksalaiset yleisurheilun moniottelijat Luokka:Itäsaksalaiset olympiamitalistit Luokka:Vuonna 1961 syntyneet Luokka:Elävät henkilöt
Sammatin kirkon kirja

Sammatin kirkon kirja on Liisa Laurilan kirjoittama kirja Sammatin kirkosta ja sen historiasta. Kirjan on julkaissut vuonna 2015 Sammatin alueseurakunta. Teos on ensimmäinen Sammatin kirkkoa käsittelevä kirja, ja se syntyi tarpeesta saada kirkko-oppaiden käyttöön esitteitä laajempi tietopaketti. Kirjoittaja Liisa Laurila on toiminut pitkään kirkon oppaana.Heikki Marjasen alkusanat, Laurila, s. 8 Kirjassa kerrotaan myös Sammatin aiempien kirkkojen vaiheet noin vuodesta 1590 sikäli kuin ne ovat tiedossa. Nykyinen kirkko sai alkunsa vuonna 1754 ja valmistui 1755. Kirjassa on esitelty seurakunnan itsenäisyyden ajan kirkkoherrat, joita on viisi, ja lisäksi myös virkaatekevät ja sijaiset, yhteensä neljä. Sammatin seurakunta kuului vuoteen 1951 kappeliseurakuntana Karjalohjan seurakuntaan ja 62 vuoden itsenäisyyden jälkeen vuodesta 2013 alueseurakuntana Lohjan seurakuntaan. Laurila s. 148-153 Kirjassa on mustavalkoinen kuvitus. Lopussa on lähdeluettelo. ==Lähteet== ==Aiheesta muualla== * Kirjan esittely seurakunnan sivulla Luokka:Vuoden 2015 kirjat Luokka:Suomalaiset tietokirjat Luokka:Kirjat arkkitehtuurista Luokka:Suomalaiset historian tietokirjat Luokka:Sammatti
Detroitin roomalaiskatolinen arkkihiippakunta

Detroitin roomalaiskatolinen arkkihiippakunta (, ) on Michiganissa Yhdysvalloissa toimiva katolisen kirkon arkkihiippakunta, joka perustettiin 8. maaliskuuta 1833. Siitä on erotettu Marquetten, Milwaukeen, Grand Rapidsin, Lansingin ja Saginaw'n hiippakunnat. == Piispat ja arkkipiispat == * Frederick Rese (1833–1871) * Caspar Henry Borgess (1871–1887) * John Samuel Foley (1888–1918) * Michael Gallagher (1918–1937) * Edward Aloysius Mooney (1937–1958) * John Francis Dearden (1958–1980) * Edmund Casimir Szoka (1981–1990) * Adam Joseph Maida (1990–2009) * Allen Henry Vigneron (2009– ) == Lähteet == Luokka:Kristinusko Michiganissa Luokka:Yhdysvaltain katoliset hiippakunnat
Hepokatti (animaatiohahmo)

Hepokatti () on tšekkiläinen animaatiohahmo, joka esiintyi seitsemässä vuosina 1978–1979 tehdyssä lyhytanimaatiossa. Hepokatti-animaatiot ohjasi Zdeněk Miler, joka myös käsikirjoitti ne yhdessä J. A. Novotnýn kanssa. Hepokatti on pieni heinäsirkkalapsi, joka soittaa pientä viulua, ja saa soitollaan elottomat esineet liikkumaan. Kuten Milerin tunnetuin animaatiohahmo Myyrä, Hepokatti ei varsinaisesti puhu, mutta ilmaisee tunnetilojaan lapsenäänellä. Hepokatti on mahdollisesti Myyrän spin-off, sillä samanlainen viulua soittava heinäsirkka esiintyy jo vuonna 1975 tehdyssä Myyrä-animaatiossa Myyrä ja maansiirtokone. Hepokatti-animaatiot on julkaistu Suomessa VHS:llä sekä Myyrän parhaat ystävät - Koiranpentu ja Hepokatti -nimisellä DVD:llä. ==Luettelo Hepokatti-animaatioista== * Hepokatti ja uusi viulu (Cvrček a housličky) 1978 * Hepokatti ja hämähäkki (Cvrček a pavouk) 1978 * Hepokatti ja kone (Cvrček a stroj) 1978 * Hepokatti ja saha (Cvrček a pila) 1979 * Hepokatti ja kana (Cvrček a slepice) 1979 * Hepokatti ja kontrabasso (Cvrček a basa) 1979 * Hepokatti ja tuuba (Cvrček a bombardón) 1979 ==Aiheesta muualla== *http://www.kratkyfilm.eu/catalogue/html/5.htm Luokka:Animaatiohahmot Luokka:Kuvitteelliset hyönteiset Luokka:Tšekkoslovakialaiset animaatiosarjat
Tirilä

Tirilä on Lappeenrannan kaupunginosa ja tilastoalue. Se sijaitsee keskustasta noin neljä kilometriä itään entisen Lauritsalan kauppalan alueella. Tirilä on kehittynyt pohjoispuolellaan olevien Kaukaan tehtaiden vanavedessä Lappeen Tirilän kylään kuuluneiden Tirilän ja Pekkasen kantatilojen maille. Vuosina 1932–1967 Tirilä kuului Lauritsalan kauppalaan, jonka osana se sai ensimmäisen asemakaavansa vuonna 1941. Tirilän laaja pientaloalue ja vuonna 1912 valmistunut Tirilän työväentalo ovat maakunnallisesti merkittäviä rakennettuja kulttuuriympäristöjä. Alueen vanhimmat asuinrakennukset Reunakadulla ovat 1900-luvun alusta, mutta pääosa nykyisestä rakennuskannasta on 1950–1970-luvuilta. Asutus on omaleimaista ja vaihtelevaa, ja aluetta luonnehtivat myös kapeat kujat ja itä-länsisuuntaiset pääkadut sekä laajahkot puistometsät. Kaupunginosan eteläosassa on viisi kerrostaloa. Tirilän tilastoalueella on 2 119 asukasta. Tirilän palveluita ovat päivittäistavarakauppa, ravintola, kioski ja kaksi vanhusten palvelukotia. Hiekkapohjaisen Tirilän urheilukentän paikalle on suunniteltu päiväkotia. Lähin koulu on Kaukaan koulu Parkkarilassa. Parkkarilan sosialidemokraattinen työväenyhdistys vuokraa Tirilän työväentaloa, ja siellä järjestetään muun muassa tansseja. Toinen aktiivisesti alueella toimiva yhdistys on vuonna 1929 perustettu Tirilän VPK, joka on voittanut useita palokuntien Suomen- mestaruuksia. VPK omistaa oman paloaseman Tirilässä. Kaupunginosaa rajaavat Reunakatu ja Karjalan rata pohjoisessa, Hyötiöntie idässä, valtatie 6 etelässä ja Ruukintie ja Lietokatu lännessä. Tirilän naapurikaupunginosia ovat Parkkarila, Kaukas, Lauritsala, Lapvesi, Pajarila, Karhuvuori, Hyrymäki ja Harapainen. Tirilän maarekisterikylän isojako tehtiin vuonna 1846. Kylän valtatie 6:n eteläpuolelle jäävä osa on maaseutua ja jakautuu Perä-Tirilään, Suokkaankylään ja Mieloon. Kyläalueella on vanhoja tiloja 1800–1900-lukujen vaihteesta sekä vuonna 1927 valmistunut Tirilän koulu, joka oli opetuskäytössä vuoteen 2006 asti. == Lähteet == == Aiheesta muualla == * Kaupunginosan esittely Lappeenrannan kaupungin sivustolla * Tirilän asukasyhdistys Luokka:Lappeenrannan kaupunginosat Luokka:Lauritsala Luokka:Suomen lähiöt
Tyson Jost

Tyson Jost (s. 14. maaliskuuta 1998 St. Albert, Alberta, Kanada) on kanadalainen jääkiekkoilija, joka edustaa NHL-liigassa pelaavaa Carolina Hurricanesia. Hänet valittiin alle 18-vuotiaiden maailmanmestaruuskilpailujen parhaimmaksi hyökkääjäksi vuonna 2016.Kansainvälisen Jääkiekkoliiton raportti Jostista odotettiin ensimmäisen kierroksen varausta vuoden 2016 varaustilaisuudessa, mikä lopulta toteutui, kun Colorado Avalanche varasi hänet koko tilaisuuden kymmenentenä pelaajana. Lokakuussa 2020 Jost teki yksivuotisen jatkosopimuksen Avalanchen kanssa. https://www.nhl.com/news/avalanche-sign-tyson-jost-to-one-year- contract/c-319294718?tid=281072352 Maaliskuussa 2022 Avalanche kauppasi Jostin Minnesota Wildiin vaihdossa Nico Sturmiin. https://www.tsn.ca/minnesota-wild- tyson-jost-colorado-avalanche-nico-sturm-1.1771161 Marraskuussa 2022 Wild asetti Jostin waiwers-listalle josta Buffalo Sabres poimi hänet joukkueeseensa. https://www.tsn.ca/nhl/buffalo-sabres-tyson-jost-minnesota- wild-waivers-1.1880650 Heinäkuussa 2024 Jost teki vapaana agenttina Carolina Hurricanesin kanssa yksivuotisen ja 775 000 dollarin arvoisen sopimuksen. https://www.sportsnet.ca/nhl/article/hurricanes-sign-tyson-jost-to-one-year- deal/ == Lähteet == Luokka:Kanadalaiset jääkiekkoilijat Luokka:Carolina Hurricanesin pelaajat Luokka:Colorado Avalanchen varaamat pelaajat Luokka:Vuonna 1998 syntyneet Luokka:Elävät henkilöt
Sukeltajakoulu

Sukeltajakoulu (SUKK) on Rannikkoprikaatin tukikohdassa Upinniemessä toimiva Meritiedustelupataljoonan alainen koulutusyksikkö. Sukeltajakoulu kouluttaa vuorovuosin taistelusukeltajia ja raivaajasukeltajia. Koulutukseen voi hakea sekä varusmiehenä että kantahenkilökuntaan kuuluvana vuosittain lokakuussa järjestettävässä valintakokeessa. Valintakokeeseen kuuluu juoksutestejä (Cooperin testi), lihaskuntotestejä sekä uinti- ja sukellustestejä. Sukeltajakouluun valitut astuvat palvelukseen tammikuussa, ja kaikkien palvelusaika on 347 vuorokautta. Vuoteen 2015 asti Sukeltajakoulu toimi 5. miinalaivueen alaisuudessa. Aiemmin koulu on toiminut nimellä Sukeltajakurssi, jolloin koko palvelusta ei ole suoritettu samassa yksikössä. == Lähteet == Luokka:Rannikkoprikaati Luokka:Suomen puolustusvoimat Luokka:Sukellus
Filip Gustavsson

Filip Gustavsson (s. 7. kesäkuuta 1998 Skellefteå, Ruotsi) on ruotsalainen jääkiekkoilija, joka edustaa NHL-seura Minnesota Wildia. Hänet valittiin alle 18-vuotiaiden maailmanmestaruuskilpailujen parhaimmaksi maalivahdiksi vuonna 2016.Kansainvälisen Jääkiekkoliiton raportti ==Pelaajaura== Gustavsson pelasi ensimmäisen kerran miesten pääsarjatasolla Luleå HF:ssä Ruotsin SHL-liigassa kaudella 2015–2016. Pittsburgh Penguins varasi hänet vuoden 2016 varaustilaisuudessa ja hän teki sopimuksen Pittsburghin kanssa. Kaudet 2016–2017 ja 2017–2018 Gustavsson kuitenkin jatkoi lainapelaajana Luleå HF:ssä. Kauden 2017–2018 loppupuolella Pittsburgh kauppasi Gustavssonin Ottawa Senatorsiin osana isoa kolmen seuran välistä pelaajakauppaa. Senators kutsui Gustavssonin SHL-kauden päätyttyä farmijoukkueeseensa AHL-liigan Belleville Senatorsiin. Gustavsson edusti Senatorsin organisaatiota viisi kautta pelaten sekä AHL- että NHL-liigoissa. NHL-kauden viivästyessä koronaviruspandemian vuoksi Senators lainasi Gustavssonin Södertälje SK:n joukkueeseen syksyksi. https://www.sportsnet.ca/nhl/article/senators-loan-goaltender-filip- gustavsson-sodertalje-sk/ Kesällä 2022 Senators kauppasi Gustavssonin Minnesota Wildiin vaihdossa Cam Talbotiin. Heinäkuussa 2023 Gustavsson teki Wildin kanssa kolmivuotisen ja yhteensä 11,25 miljoonan dollarin arvoisen jatkosopimuksen. https://www.tsn.ca/nhl/minnesota-wild-sign-g-filip- gustavsson-to-three-year-11-25m-contract-1.1990691 15\. lokakuuta 2024 Gustavssonista tuli 15. maalivahti NHL:n historiassa, joka onnistuu maalinteossa Wildin voitettua kotikaukalossa St. Louis Blues maalein 4-1. == Lähteet == Luokka:Ruotsalaiset jääkiekkoilijat Luokka:Minnesota Wildin pelaajat Luokka:Pittsburgh Penguinsin varaamat pelaajat Luokka:Vuonna 1998 syntyneet Luokka:Elävät henkilöt
Mantelonitriili

Mantelonitriili eli mandelonitriili (C8H7NO) on aromaattisiin syanohydriineihin kuuluva orgaaninen yhdiste. Yhdistettä käytetään orgaanisessa kemiassa muiden yhdisteiden synteesiin. == Ominaisuudet ja esiintyminen luonnossa == Huoneenlämpötilassa mantelonitriili on puhtaina enantiomeereina keltaista tai väritöntä kiteistä ainetta ja raseemisena seoksena kellertävää nestettä. Yhdiste ei liukene veteen, mutta hydrolysoituu happamien liuosten vaikutuksesta mantelihapoksi ja vetysyanidiksi. Mantelohappo liukenee hyvin etanoliin, dietyylieetteriin ja kloroformiin. Kuumennettaessa sitä noin 170 °C:n lämpötilaan se hajoaa bentsaldehydiksi ja vetysyanidiksi.Michael S. Cholod :Cyanohydrins, Kirk-Othmer Encyclopedia of Chemical Technology, John Wiley & Sons, New York, 2000. Viitattu 26.4.2016Peter Pollak, Gérard Romeder, Ferdinand Hagedorn & Heinz-Peter Gelbke: Nitriles, Ullmann's Encyclopedia of Industrial Chemistry, John Wiley & Sons, New York, 2000. Viitattu 26.4.2016 Mantelonitriili on optisesti aktiivinen ja sen R(+)-enantiomeerin ominaiskiertokyky bentseeniliuoksessa on +43,75°. Luonnossa mantelonitriiliä esiintyy osana useita glykosideja, joita on erityisesti luumun, persikan, aprikoosi, mantelin ja karvasmantelin lehdissä, nupuissa ja siemenissä. Tällaisia ovat muun muassa amygdaliini, prunasiini ja sambunigriini. Eräät kovakuoriaiset ja tuhatjalkaiset ruiskuttavat saalistajiensa päälle mantelonitriiliä sisältävää nestettä. Saalistajien entsyymit hydrolysoivat mantelonitriilin bentsaldehydiksi ja vetysyanidiksi, joka on erittäin myrkyllistä. == Valmistus ja käyttö == Mantelonitriiliä valmistettiin ensimmäisen kerran vuonna 1832 ja se on ensimmäinen koskaan syntetisoitu syanohydriini. Yhdistettä voidaan tuottaa bentsaldehydin ja vetysyanidin välisellä reaktiolla tai muodostamalla ensin bentsaldehydistä sen vetysulfiittiadditiotuote, joka reagoi natriumsyanidin kanssa muodostaen mantelonitriiliä. : Mantelonitriiliä käytetään muiden orgaanisten yhdisteiden esimerkiksi mantelihapon valmistamiseen. Aikaisemmin mantelonitriilin 5 massaprosenttista vesi- ja etanoliliuosta käytettiin flunssan oireiden hoitoon karvasmanteliveden nimellä. == Lähteet == == Aiheesta muualla == *Pherobase: Semiochemical - mandelonitrile Luokka:Nitriilit Luokka:Aromaattiset yhdisteet
Adam Fox (jääkiekkoilija)

Adam Fox (s. 17. helmikuuta 1998 Jericho, New York) on yhdysvaltalainen jääkiekkoilija, joka edustaa NHL-seura New York Rangersia. Hänet valittiin alle 18-vuotiaiden maailmanmestaruuskilpailujen parhaimmaksi puolustajaksi vuonna 2016.Kansainvälisen Jääkiekkoliiton raportti Seuraavana vuonna hänestä tuli nuorten maailmanmestari. Marraskuussa 2021 Fox solmi seitsemän vuoden ja arvoltaan 66,5 miljoonan dollarin arvoisen jatkosopimuksen Rangersin kanssa.https://www.sportsnet.ca/nhl/article/rangers-sign-norris-trophy-winner- adam-fox-seven-year-66-5m-extension/ ==Tilastot== 2014–2015 U.S. National Development Team USHL 34 3 14 17 26 – – – – – 2015–2016 U.S. National Development Team USHL 25 5 17 22 2 – – – – – U18 7 1 8 9 0 2016–2017 Harvardin yliopisto NCAA 35 6 34 40 6 – – – – – JMM 7 0 4 4 2 2017–2018 Harvardin yliopisto NCAA 29 6 22 28 12 – – – – – JMM 7 1 4 5 0 2018–2019 Harvardin yliopisto NCAA 33 9 39 48 14 – – – – – MM 8 0 1 1 0 2019–2020 New York Rangers NHL 70 8 34 42 32 3 0 0 0 2 2020–2021 New York Rangers NHL 55 5 42 47 14 – – – – – 2021–2022 New York Rangers NHL 78 11 63 74 26 20 5 18 23 2 2022–2023 New York Rangers NHL 82 12 60 72 34 7 0 8 8 16 2023–2024 New York Rangers NHL 72 17 56 73 36 16 0 8 8 8 5 kautta yhteensä NHL 357 53 255 308 142 46 5 34 39 28 == Lähteet == Luokka:Yhdysvaltalaiset jääkiekkoilijat Luokka:New York Rangersin pelaajat Luokka:Calgary Flamesin varaamat pelaajat Luokka:Vuonna 1998 syntyneet Luokka:Elävät henkilöt
Jussi Ahokas

Jussi Ahokas (s. 15. marraskuuta 1980 Oulu) on suomalainen jääkiekkovalmentaja ja entinen pelaaja. Hän valmentaa kanadalaisessa juniorisarja OHL:ssä Kitchener Rangers -joukkuetta. Pelaajana 189-senttinen ja 84-kiloinen Ahokas oli maalivahti. Hän pelasi junioritasolla Kiekko-Espoossa, HIFK:ssa ja Espoon Palloseurassa. Aikuisten tasolla Ahokas pelasi yhden kauden, kauden 2000–2001, II-divisioonan Lohjan Kisa-Veikoissa. Hän lopetti peliuransa tuohon kauteen. Valmentajana Ahokkaan ensimmäinen pesti oli Espoo Bluesin B-junioreiden valmennuspesti. Hän toimi seuran B- ja A-junioreiden valmentajana vuodet 2006–2013. Vuosina 2012–2013 Ahokas toimi Suomen alle 19-vuotiaiden päävalmentajana ja vuonna 2013 alle 20-vuotiaiden apuvalmentajana. Hän toimi Suomen alle 18-vuotiaiden valmentajana kultaan päättyneissä vuoden 2016 ikäluokan MM-kilpailuissa. Ahokas ryhtyi tuon ikäluokan valmentajaksi jo vuonna 2013.http://www.iltalehti.fi/jaakiekko/2016042521472399_jk.shtml Hän voitti myös alle 20-vuotiaiden päävalmentajana kultaa vuoden 2019 MM-kisoissa tammikuussa, joiden aikana hänelle syntyi myös poikalapsi. Vuonna 2019 hän siirtyi jääkiekon SM-liigassa pelaavan KooKoon päävalmentajaksi, toimien samalla ensimmäistä kertaa päävalmentajana ammattilaistasolla. Heti ensimmäisellä kaudellaan 2019–2020 Ahokas siivitti KooKoon historialliseen menestykseen, joukkueen saavuttaessa ensimmäisen pudotuspelipaikkansa SM- liigahistoriassa. Kauden päätteeksi hänet palkittiin Kalevi Numminen -palkinnolla kauden parhaana valmentajana. Toukokuussa 2021 julkistettiin Ahokkaan 2+1-vuotinen sopimus TPS:n kanssa https://yle.fi/urheilu/3-11950127, mutta hän sai seurasta potkut keväällä 2023. ==Ura== Valmentajana *2006–2013 Espoo Bluesin B- ja A-junioreiden päävalmentaja *2013–2015 Suomen U19 ja U17 päävalmentaja *2016 Suomen U18 maajoukkue, päävalmentaja *2017 Suomen U20 maajoukkue, päävalmentaja (Korvasi Jukka Rautakorven) *2018 Suomen U20 maajoukkue, päävalmentaja *2019 Suomen U20 maajoukkue, päävalmentaja *2019–2021 KooKoon päävalmentaja *2021–2023 HC TPS:n päävalmentaja == Saavutukset == Valmentajana *U18 MM-kilpailut: kultaa 2016 *U20 MM-kilpailut: Kultaa 2019 *SM-liiga: Kalevi Numminen -palkinto kaudella 2019–2020 *EHC:n Globetrotter Coach of the Year palkinto, Euroopan parhaaksi valmentajaksi palkittu kaudella 2019–2020. * Kymenlaakson urheilugaala, vuoden valmentaja 2021 == Lähteet == Luokka:Suomalaiset jääkiekkovalmentajat Luokka:Kalevi Numminen -palkinnon voittajat Luokka:Vuonna 1980 syntyneet Luokka:Elävät henkilöt
LAD

Vasen laskeva haara (kutsutaan myös LAD, englanninkielisistä nimistä left coronary artery, anterior descending branch) eli vasemman sepelvaltimon laskeva haara, joka tunnetaan myös "widow maker" leskentekijänä, on sydämen verisuoni. ==Toiminto== Toimittaa 45-55 % vasemman kammion (LV) verenkierrosta ja pidetään siksi tärkeimpänä verisuonena sydämen verenkierrolle. File:WellensPain.JPG|Eräs EKG jossa Wellens:n syndrooma rintakivussa File:WellensPainfree.JPG| Vastaavasti EKG rintakivuttomana, huomaa biphasic T aallot V2 ja V3:ssa ==Leskentekijä== Vasenta sepelvaltimohaaraa kutsutaan myös leskentekijäksi. Tätä termiä käytetään koska tämä valtimohaara toimittaa verta suureen osaan sydäntä, ja tämän vuoksi tukos voi johtaa massiiviseen sydänkohtaukseen josta todennäköisenä seurauksena äkillinen kuolema. Jopa pieni määrä plakkia tällä alueella (useista eri syistä joita ei täysin tiedetä) voi irrota ja aiheuttaa kuoleman kuten esimerkiksi NBC:n toimittaja Tim Russert:lle kävi. Sydänkohtauksen iskiessä eloonjääntiaika vaihtelee minuuteista useaan tuntiin. Nopeasti etenevistä oireista pitäisi huomata välittömän avun tarve. Alkuoireina voi ilmetä mm. pahoinvointia, hengenahdistusta, pääkipua, sormien tunnottomuutta ja epäsäännöllistä pulssia. Oireet voidaan sekoittaa ruokamyrkytykseen tai flunssaan. Kuolema ei seuraa välittömästi vaan sydämen verenkierron estyessä vasta 10 -20 minuutin kuluessa. Uhri ilman pulssia ja hengitystä on edelleen elossa, eläen hapesta joka on varastoituneena vereen ja voi olla pelastettavissa. ==Muita kuvia== Image:Coronary arteries.svg|Sepelvaltimot merkitty punaisella tekstillä Image:Gray505.png|Aortta ja sen haarat. Image:Heart attack diagram.png|Sydänkohtaus Image:Cardiac vessels.png|Kaavakuva verenkierrosta Image:Human heart with coronary arteries new.png|Sydämen sepelvaltimot Image:Heart coronary territories.jpg|Sydämen sepelvaltimoalueet ==Lähteet== Luokka:Valtimot
Goldstone Deep Space Communications Complex

Goldstone Deep Space Communications Complex (GDSCC), eli tunnetummin Goldstonen observatorio on Kalifornian Mojaven autiomaassa sijaitseva, avaruusluotainten kanssa viestimiseen erikoistunut tutkimuslaitos. GDSCC:tä operoi California Institute of Technologyn alainen Jet Propulsion Laboratory ja se on yksi Nasan Deep Space Networkin kolmesta havaintokeskuksesta. Nimi on peräisin läheisestä, nykyisin autioituneesta kullankaivajien kaupungista. GDSCC on perustettu vuonna 1958. ==Antennit== Radioteleskooppikompleksiin kuuluu kahdeksan antennia, joita käytetään Deep Space Networkin tehtävien lisäksi radio- ja tutkatähtitieteessä. Kaikki antennit ovat liikuteltavia parabolisia peiliantenneja altitudi-atsimutaalisella pystytyksellä (antennin halkaisija suluissa): * DSS 13 - "Venus" (34 m) * DSS 14 - "Mars" (70 m) * DSS 15 - "Uranus" (34 m) * DSS 24, 25, 26 - "Apollo" (34 m) * DSS 27, 28 - "Gemini" (34 m) Lisäksi GDSCC:hen kuuluu kaksi antennia, jotka ovat jo poistuneet käytöstä: Echo (DSS 12) ja Pioneer (DSS 11), joka oli Deep Space Networkin ensimmäinen antenni, ja siitä syystä listattu Yhdysvaltain historiallisten kansallismonumenttien joukkoon. ==Lähteet== ==Aiheesta muualla== * GDSCC:n viralliset kotisivut Luokka:Radioteleskoopit Luokka:Nasa Luokka:Yhdysvaltain observatoriot Luokka:National Register of Historic Places -kohteet Kaliforniassa
Gunnar Hellgren

Bror Gunnar (Kunttu) Hellgren (22. syyskuuta 1932 Helsinki – 23. maaliskuuta 2016 HelsinkiKuolinilmoitus, Helsingin Sanomat 23.4.2016 s. C 21) oli suomalainen jalkapallo- ja jääpalloerotuomari. Hän tuomitsi uransa aikana 130 jalkapallon pääsarjaottelua, ja hän oli vuosina 1974–1977 FIFA- erotuomari.HEK:n kunniajäsen Gunnar Hellgren on poissa, Helsingin Erotuomarikerho 1.4.2016 Helsingin Erotuomarikerho valitsi Hellgrenin vuoden rajamieheksi (jalkapallo) vuosina 1966 ja 1970 sekä vuoden jääpalloerotuomariksi kaudella 1958–1959. == Lähteet == Luokka:Suomalaiset jalkapallotuomarit Luokka:Suomalaiset jääpallotuomarit Luokka:Vuonna 1932 syntyneet Luokka:Vuonna 2016 kuolleet
NHL 17

NHL 17 on EA Canadan kehittämä ja EA Sportsin julkaisema jääkiekkoaiheinen urheilupeli, joka julkaistiin Euroopassa 15. syyskuuta 2016. Pelisarja sisältää kahdentoista vuoden tauon jälkeen myös jääkiekon maailmancupin.EA Sports – Kansikuvaäänestys Ensimmäinen virallinen tiedote pelistä julkaistiin 22. huhtikuuta 2016, ja ensimmäinen traileri julkistettiin 26. huhtikuuta 2016.Twitter.com – EA Sports NHLYouTube.com – NHL 17 | Vision Trailer | Xbox One, PS4 Pelin kannessa esiintyy venäläinen Vladimir Tarasenko. == Vahvistetut liigat == * NHL * AHL * ECHL EA Sports − ECHL Team ScreenshotsECHL.com − ECHL Joins EA SPORTS NHL® 17 Roster * CHL * SM-liiga V2.fi − NHL 17 arvostelu * NLA * SHL * Extraliga Hospodárske noviny − NHL 17 má všechno, góly, rvačky, českou extraligu i salutujícího Jágra * DEL-liiga * Maajoukkueet ** Lisensoidut World Cup -joukkueet EA Sports − NHL 17: World Cup of Hockey ** Lisensoimattomat tavalliset maajoukkueet == Lähteet == * EA Sports – NHL 17 === Viitteet === Luokka:Vuoden 2016 videopelit Luokka:NHL-pelit Luokka:PlayStation 4 -pelit Luokka:Xbox One -pelit
Suomen Triathlonliitto

Suomen Triathlonliitto on vuonna 1986 perustettu suomalainen triathlonin kattojärjestö. Triathlonliiton tehtäviin kuuluvat lajin kehittäminen kotimaassa ja jäsenseurojen edustaminen sekä kotimaassa että kansainvälisesti. Suomen Triathlonliittoon kuuluu sata jäsenseuraa.Triathlonliitto == Talous == Suomen Triathlonliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 302 700 euroa. Vuosittainen tuki on ollut vuodesta 2022 lähtien 55 000 euroa. == Lähteet == == Aiheesta muualla == *Triathlonliiton kotisivut Luokka:Triathlon Triathlonliitto
Juha Tikka (muusikko)

Juha Matti ”Frank” Tikka (s. 15. tammikuuta 1955)Discogs on suomalainen säveltäjä, kapellimestari ja muusikko. Hän on toiminut levy-yhtiön tuotantopäällikkönä sekä Teoston hallituksessa vuosina 2012–2014. Vuonna 1990 hän voitti parhaan musiikin Jussi-palkinnon elokuvasta Talvisota. Hän on lisäksi säveltänyt musiikkia televisioelokuvaan Joulupukki ja noitarumpu sekä televisioarjoihin Metsolat, Kohtaamiset ja erot sekä Hunajan maku. == Yksityiselämä == Tikka on naimisissa näyttelijä-laulaja Susanna Haaviston kanssa. Heillä on kaksi täysi-ikäistä poikaa. == Lähteet == == Aiheesta muualla == * Luokka:Suomalaiset muusikot Luokka:Suomalaiset kapellimestarit Luokka:Suomalaiset säveltäjät Luokka:Vuonna 1955 syntyneet Luokka:Elävät henkilöt Luokka:Jussi-palkinnon saajat
Monsuno

Monsuno on japanilais-kanadalais-yhdysvaltalainen animesarja, jossa seurataan ihmiskunnan uusimman sankarin Chase Sunon seikkailuja. Chase ja monsunojen johtaja Lock yrittävät saada monsunot ja ihmiset toimimaan yhteistyössä, jotta maailma voisi pelastua tuholta. Yhdessä ystäviensä Brenin, Jinjan, Beyalin ja Daxin kanssa he taistelevat S.T.O.R.M. -joukkoja ja Eklipsen pahoja tyyppejä vastaan. == Rooleissa == *Cam Clarke - Chase Suno, Jeredy Suno, tohtori Emmanuel Klipse, Alpha, Petros, sivuäänet *Karen Strassman - Jinja, Medea, Charlemagne, Mummo Future, Tango, sivuäänet *Christopher Smith - Bren, Jon Ace, X-Ray, sivuäänet *Kirk Thornton - Beyal, Hargrave, One-Eyed Jack, Kilo, sivuäänet *Keith Silverstein - Dax, komentaja Trey, Dom Pyro, Bravo, Six, sivuäänet *Marc Thompson - Alistair Luokka:2010-luvun anime ja manga Luokka:Toiminta-anime ja -manga Luokka:Seikkailuanime ja -manga Luokka:Animaatiosarjat
Hansjörg Aschenwald

Hansjörg Aschenwald (s. 28. kesäkuuta 1965 Schwaz, Tiroli) on itävaltalainen yhdistetyn kilpailija. Aschenwald kuului Itävallan joukkueeseen, joka saavutti joukkuekilpailussa pronssia Calgaryn olympialaisissa 1988. Henkilökohtaisessa kilpailussa hän sijoittui 24:nneksi. Maailmancupin osakilpailussa hän oli parhaimmillaan kymmenes Saalfeldenissä tammikuussa 1993 ja kokonaiskilpailussa 30:s kausilla 1990–1991 ja 1992–1993. == Lähteet == Luokka:Itävaltalaiset yhdistetyn hiihtäjät Luokka:Itävaltalaiset olympiamitalistit Luokka:Vuonna 1965 syntyneet Luokka:Elävät henkilöt
Ezhou

Ezhou (, pinyin: Èzhōu Shì) on prefektuuritason kaupunki Kiinan Hubein maakunnan itäosassa. Kaupungin pinta-ala on 1 594 neliökilometriä ja väkiluku 1,05 miljoonaa (vuonna 2010). Kaupungin keskusta sijaitsee linnuntietä noin 60 kilometriä maakunnan pääkaupunki Wuhanista kaakkoon. == Hallinnollinen jako == Piirikuntatasolla kaupunki jaetaan kolmeen kaupunkipiiriin. Ezhoun hallinnollinen jako piirikuntatasolla # Nimi Kiinan merkit Pinyin Väkiluku (2010) Pinta-ala (km²) Tiheys (/km²) 1 Echeng 鄂城区 Èchéng Qū 668 727 600,12 1 114,3 2 Huarong 华容区 Huáróng Qū 237 333 493,12 481,3 3 Liangzihu 梁子湖区 Liángzǐhú Qū 142 608 500,3 285 == Galleria == Kuva:Ezhou-city-lake-0113.jpg | Järvi Ezhoun kaupungissa. Kuva:Ezhou-street-0110.jpg | Katumaisemaa Ezhoussa. Kuva:Ezhou-train-station-0104.jpg | Ezhoun rautatieasema. Kuva:Huahu Railway Station.jpg | Huahun rautatieasema Echengin kaupunkipiirissä. == Lähteet == == Aiheesta muualla == * Ezhoun kaupungin virallinen sivusto * TravelChinaGuide.com: Ezhou Travel Guide Luokka:Hubein prefektuurit Luokka:Hubein kaupungit
Lidia Isac

Lidia Isac (, 27. maaliskuuta 1993) on venäläissyntyinen moldovalainen laulaja. Isac edusti Moldovaa vuoden 2016 Eurovision laulukilpailussa kappaleella Falling Stars, mutta hän ei päässyt loppukilpailuun. Aiemmin hän on osallistunut Moldovan euroviisukarsintoihin vuosina 2013, 2014 ja 2015 Glam Girls -duon jäsenenä. == Lähteet == Luokka:Moldovalaiset laulajat Luokka:Moldovan euroviisuedustajat Luokka:Vuoden 2016 euroviisuedustajat Luokka:Vuonna 1993 syntyneet Luokka:Elävät henkilöt
Günther Csar

Günther Csar (s. 7. maaliskuuta 1966 Zell am Ziller, Tiroli) on itävaltalainen yhdistetyn kilpailija. Hän edusti Sportclub Mayrhofenia. Csar kuului Hansjörg Aschenwaldin ja Klaus Sulzenbacherin kanssa Itävallan joukkueeseen, joka saavutti joukkuekilpailussa pronssia Calgaryn olympialaisissa 1988. Henkilökohtaisessa kilpailussa hän sijoittui Calgaryssa 34:nneksi ja Albertvillen olympialaisissa 1992 32:nneksi. Csar voitti Klaus Sulzenbacherin ja Klaus Ofnerin kanssa joukkuekilpailun maailmanmestaruuden Val di Fiemmessä 1991. Hän saavutti nuorten MM-kilpailuissa hopeaa henkilökohtaisessa kilpailussa 1986. Maailmancupin osakilpailussa Csar oli parhaimmillaan viides Canmoressa joulukuussa 1986 ja Muraussa tammikuussa 1992. Maailmancupin kokonaiskilpailussa hän sijoittui yhdeksänneksi kaudella 1989–1990. == Lähteet == Luokka:Itävaltalaiset yhdistetyn hiihtäjät Luokka:Itävaltalaiset olympiamitalistit Luokka:Vuonna 1966 syntyneet Luokka:Elävät henkilöt
Hellgren

Hellgren, Hellgrén tai Hällgren on muun muassa seuraavien suomalaisten henkilöiden sukunimi. ;Hellgren * Ari Hellgren (s. 1954), jääkiekkoilija * Gunnar Hellgren (1932–2016), jalkapallo- ja jääpallovalmentaja * Henrik Hellgren (1838–1891), lyseon lehtori ja päätoimittaja * Juha Hellgren (s. 1981), erämelonnan Suomen-mestari * Marcus Hellgren Smed (s. 1994), ruotsalainen jääkiekkomaalivahti * Reino Hirva, ent. Hellgren (1909–1990), kenraaliluutnantti * Samuel Vilhelm Hellgren (1838–1890), Kalevalan venäjäntäjä ;Hellgrén * Esa Hellgrén (s. 1933), yritys- ja järjestöjohtaja, energianeuvos ;Hällgren * Katarina Hällgren (s. 1974), Samefolketin päätoimittaja.
Stefan Kreiner

Stefan Kreiner (s. 30. lokakuuta 1973 Feldkirch, Vorarlberg) on itävaltalainen yhdistetyn kilpailija. Kreiner nousi Itävallan maajoukkueeseen 1991. Ensimmäisessä maailmancupin kilpailussaan Reuttessa tammikuussa 1992 hän sijoittui 11:nneksi. Tämä jäi hänen parhaaksi maailmancupsijakseen. Viikkoa myöhemmin hän voitti nuorten Itävallan-mestaruuden. Albertvillen olympialaisissa 1992 hän saavutti pronssia joukkuekilpailussa ja sijoittui henkilökohtaisessa kilpailussa 18:nneksi. Nuorten MM-kilpailuissa hän oli samana talvena kahdestoista. Maailmancupin kokonaiskilpailussa hän oli 33:s, mikä jäi hänen parhaaksi kokonaissijakseen. Hän lopetti uransa 1995. == Lähteet == Luokka:Itävaltalaiset yhdistetyn hiihtäjät Luokka:Itävaltalaiset olympiamitalistit Luokka:Vuonna 1973 syntyneet Luokka:Elävät henkilöt
Ketoglobosiini A

Ketoglobosiini A on mykotoksiini, joka on eristetty ensimmäisen kerran Chaetomium globosum -homeesta. Yhdisteen molekyylikaava on C32H36N2O5, moolimassa 528.7 g/mol ja CAS-numero 50335-03-0. Aine liukenee metanoliin, muttei juuri veteen. Ulkomuodoltaan ketoglobosiini A on keltainen, kiteinen aine. Ketoglobosiini A kuuluu sytokalasaaniyhdisteiden ryhmään. Eläinkokeissa yhdiste on osoittautunut myrkylliseksi ja se muistuttaa solumyrkyllisyydeltään sytokalasiini B:tä. == Lähteet == == Aiheesta muualla == *PubChem: Chaetoglobosin A *ChemBlink: Chaetoglobosin A Luokka:Sisäympäristöjen toksiinit
Samuel Vilhelm Hellgren

Samuel Vilhelm Hellgren (28. tammikuuta 1838 Vihti – 11. helmikuuta 1890 Turku) oli suomalainen opettaja ja Kalevalan venäjäntäjä. Hän valmistui 1864 filosofian kandidaatiksi ja työskenteli sen jälkeen opettajana lukuun ottamatta paria vuotta, jolloin hän hoiti kenraalikuvernöörin kanslian registraattorin virkaa ja opiskeli oikeustiedettä sekä viiden vuoden oleskelua Moskovassa opiskelemassa venäjän kieltä. Moskovassa ollessaan hän aloitti professori Fjodor Buslajevin (1818–1897) johdolla Kalevalan kääntämisen venäjäksi. Käännöksistä hän ehti julkaista vihkoina vuosina 1880–1885 Kullervo- ja Aino-runojen sekä Kalevalan kolmen ensimmäisen runon käännökset, mutta kuolema keskeytti julkaisutyön. Osa jo valmiista käännöksistä jäi julkaisematta. Hän käytti käännöksissä venäläisen kansanrunouden mukaista kieliasua.Tietosanakirja osa 3 (Projekt Runeberg) Hellgren valmistui 1864 historiallis-filologisen osaston kandidaatiksi. Vuonna 1866 hän sai luvan perustaa yhdessä leskirouva S. M. Winterin kanssa tyttökoulun.Finlands allmänna tidning 10.10.1866 Hän oli vuodesta 1888 Turun suomalaisen lyseon venäjän kollega. Hellgrenin vanhemmat olivat kirkkoherra, rovasti Samuel Hellgren ja Wilhelmina Sjöblom. Hänen puolisonsa oli vuodesta 1879 Aleksandra Wilhelmina Mälsälä (k. 1884). ==Lähteet== ==Aiheesta muualla== * Valvoja 1909 siv. 304 * Kalevala venäjäksi (lueteltu Hellgrenin käännökset) Luokka:Suomalaiset kielenkääntäjät Luokka:Suomalaiset opettajat Luokka:Vuonna 1838 syntyneet Luokka:Vuonna 1890 kuolleet
Charles August Lindbergh

Charles August Lindbergh (s. 20. tammikuuta 1859 Tukholma, Ruotsi – 24. toukokuuta 1924 Crookston, Minnesota, Yhdysvallat) oli lakimies ja myöhemmin Yhdysvaltain edustajainhuoneen jäsen (1907–1917) republikaanien edustajana. Lindberg syntyi Tukholmassa, mutta muutti vuonna 1860 vanhempiensa mukana Minnesotaan. Yhdysvaltain edustajainhuoneen lisäksi Lindberg pyrki Yhdysvaltain senaattiin Non-Partisan League -pienpuolueen (NPL) ehdokkaana ja kahdesti Minnesotan kuvernööriksi. Kuvernööriksi Lindberg pyrki ensin Progressive Republican -puolueen NPL:n tukemana ehdokkaana, myöhemmin Farmer- Labor-puolueen ehdokkaana. Lindberghin toinen kuvernöörikampanja kuitenkin päättyi ennenaikaisesti, kun hän kuoli ennen vaalien toimittamista 24. toukokuuta 1924. C. A. Lindbergh vastusti Yhdysvaltain liittymistä ensimmäiseen maailmansotaan. Lindbergh avioitui detroitilaissyntyisen kemianopettaja Evangeline Lodge Land Lindberghin kanssa. Lentäjänä tunnettu Charles Lindbergh oli heidän lapsensa. == Lähteet == Luokka:Yhdysvaltain edustajainhuoneen jäsenet Luokka:Vuonna 1859 syntyneet Luokka:Vuonna 1924 kuolleet Luokka:Amerikanruotsalaiset
Huangshi

Huangshi (, pinyin: Huángshí Shì) on prefektuuritason kaupunki Kiinan Hubein maakunnan itäosassa. Kaupungin pinta-ala on 4 583 neliökilometriä ja väkiluku 2,43 miljoonaa (vuonna 2010). Kaupungin keskusta sijaitsee linnuntietä noin 80 kilometriä maakunnan pääkaupunki Wuhanista kaakkoon. Kaupunki rajoittuu luoteessa Ezhoun, koillisessa Huanggangin, kaakossa Jiujiangin, lounaassa Xianningin, sekä lännessä Wuhanin prefektuuritason kaupunkeihin. == Hallinnollinen jako == Piirikuntatasolla kaupunki jaetaan neljään kaupunkipiiriin, yhteen piirikuntatason kaupunkiin ja yhteen piirikuntaan. Huangshin hallinnollinen jako piirikuntatasolla # Nimi Kiinan merkit Pinyin Väkiluku (2010) Pinta-ala (km²) Tiheys (/km²) 1 Huangshigang 黄石港区 Huángshígǎng Qū 224 314 34,15 6 568,5 2 Xisaishan 西塞山区 Xīsàishān Qū 233 708 112,39 2 079,4 3 Xialu 下陆区 Xiàlù Qū 176 614 57,8 3 055,6 4 Tieshan 铁山区 Tiěshān Qū 57 327 29,46 1 945,9 5 Yangxin (piirikunta) 阳新县 Yángxīn Xiàn 827 631 2 782,77 297,4 6 Daye (kaupunki) 大冶市 Dàyě Shì 909 724 1 566,29 580,8 == Galleria == Tiedosto:Huangshibei Railway Station.jpg|Huangshin pohjoinen rautatieasema Xialun kaupunkipiirissä. Tiedosto:铁山区.jpg|Kaupunkimaisemaa Tieshanin kaupunkipiirissä. Tiedosto:Daye-new-pagoda-0084.jpg|Huayan Chansi (zeniläinen temppeli) ja Qingyunti-pagodi Dayen kaupungissa. Tiedosto:Daye-NW- church-0093.jpg|Kirkko Dayen lähiössä. Tiedosto:Yangxin-Fushui-River- fishermen-0044.jpg|Fushuijoki Yangxinin piirikunnassa. == Lähteet == == Aiheesta muualla == * TravelChinaGuide.com: Huangshi Travel Guide Luokka:Hubein prefektuurit Luokka:Hubein kaupungit